Správa zo zahraničnej pracovnej cesty - osnova
1.  Účastník ZPC:
Ing. Jana Rovňanová, Sekcia vysokých škôl, vedy a výskumu MŠVVaŠ SR
Mgr. Jana Gers, Sekcia vysokých škôl, vedy a výskumu MŠVVaŠ SR

2.  Zahraničná pracovná cesta:
Amsterdam Holandsko
13.-15.01.2016
Europe building
Katenburgerstraat 7, Amsterdam, Holandsko

Zastupovanie SR na výjazdovom rokovaní Výboru pre Európsky výskumný priestor v rámci predsedníctva Holandska

Cestovné náklady boli refundované z Finančnej obálky.
Pobytové náklady hradilo MŠVVaŠ SR

3.  Rámcový program pobytu:
13.1.2016 prílet delegácie na letisko v Amsterdame
15.1.2016 – 16.1.2016 rokovanie od 9.00 hod do 16.00 hod 

4.  Stručný priebeh rokovaní:

Výbor pre európsky výskumný priestor (ERAC) je poradným orgánom Európskej komisie, ktorého úlohou je radiť v strategických otázkach implementácie ERA, aktuálnych dôležitých otázkach v oblasti výskumu a vývoja, pričom spolupracuje s ďalšími skupinami ERA ako sú pracovná skupina pre spoločné programovanie vo výskume a vývoji (GPC) a pracovná skupina pre medzinárodnú spoluprácu vo výskume a vývoji (SFIC).
-Delegácie mali možnosť klásť otázky v súvislosti s témami:
a)	Nástroj na podporu tvorby politík ( PSF –Policy Support facility), ktorý ponúka:
Peer review hodnotenia národných programov výskumu a inovácií
Podporu pre vytvorenie, implementáciu a monitoring politických reforiem v oblasti výskumu a vývoja.
Vzdelávacie aktivity 
b) Návrh revidovanej deklarácie z Lundu, ktorá je zásadným dokumentom pre oblasť spájania výskumných programov a zapájania výskumu a vývoja riešenia spoločenských výziev. 
c) Európsky semester 2016 a AGS balíček (Annual Growth Survey) – cieľom je nasadenie nových technológií a obchodných modelov, ktoré môžu odkryť ďalšie zdroje rastu a tvorby pracovných miest
d) „Commission Staff Working Document“ zo dňa 15. Decembra 2015 na báze lepšieho riadenia inovačných investícií na EÚ úrovni

-Na rokovaní sa naviazalo na predchádzajúcu informáciu k ERAC workshopu z októbra 2015 v Londýne, ktorý je zameraný na národné akčné plány a stratégie. Slovenská delegácia informovala, že v nadväznosti na návrh cestovnej mapy pre ERA Slovenská republika neplánuje pripraviť svoju národnú stratégiu pre implementáciu ERA, nakoľko ju má zakomponovanú v rámci RIS3SK Stratégie. 
- Ďalšou témou bola prezentácia EK v súvislosti s „2016 ERA Progress Report“. Bol predstavený zoznam indikátorov, ktoré majú tvoriť jadro EMM(ERA Monitoring Mechanism).
-Holandsko pripravilo prezentáciu národnej výskumno-inovačnej politiky (JRC pre energiu a transport, výskum vesmíru, nové technológie a ERIC) a taktiež priority NL PRES:
a) Zvýšenie investícií do oblasti výskumu a inovácií (napr. strednodobé prehodnotenie MFF, ESFRI Roadmap - ako dlhodobá investícia), 
b) Vytvorenie vhodného prostredia pre inovatívne podniky za oblasť vedy a inovácií – prostredníctvom vytvorenia rámcových podmienok, ktoré súvisia so smart regulation, 
c) Open Access – prostredníctvom jednotného a voľného šírenia vedomostí a praktických znalostí chce NL zvýšiť atraktivitu výskumného priestoru EÚ. NL PRES očakáva, že v apríli 2016 k tejto téme pripraví odbornú konferenciu a prispôsobí tomu aj Závery Rady.
27. januára 2016 bude na Neformálnej Rade ministrov v Amsterdame prebiehať prvá diskusia k prioritám NL PRES v oblasti VaVaI. 

- Diskusia sa viedla k téme ERA poradnej štruktúry počnúc existujúcimi expertnými skupinami EK a rôznymi poradnými skupinami s cieľom identifikácie prekrývania alebo medzerami vo fungovaní týchto skupín, tvorbou týchto skupín, koordináciou úloh a či reflektujú priority, pre ktoré boli tieto skupiny vytvorené.

-Otvorený prístup k výsledkom výskumu a vývoja a ich šírenie ako 5. sloboda ERA – ERAC uvažuje o návrhu mandátu pre novú pracovnú skupinu ERA Priority 5 : optimálna cirkulácia, vstup a transfer vedeckých vedomostí.
- Slovenská republika a Malta predstavili návrhy priorít počas svojho nastávajúceho predsedníctva

5.  Odporúčané závery:
ERAC sa opäť venoval téme implementácie Cestovnej mapy ERA. Dôležité sú najmä odporúčania pre oblasť monitoringu napĺňania národných akčných plánov a stratégií pre ERA, ktoré by mali vypracovať a realizovať všetky členské krajiny EÚ. SR informovala, že v nadväznosti na návrh cestovnej mapy pre ERA neplánuje  pripraviť svoju národnú stratégiu pre implementáciu ERA, nakoľko ju má zakomponovanú v rámci RIS3SK Stratégie. 
ERAC sa zaoberal témou návrhu revidovanej deklarácie z Lundu, ktorá je zásadným dokumentom pre oblasť spájania výskumných programov a zapájania výskumu a vývoja riešenia spoločenských výziev. 
Z hľadiska SR bolo zaujímavou tému rokovania využívanie nástroja PSF a možnosti, ktoré ponúka nakoľko sa v súčasnosti nachádzame vo fáze prípravy na reformy systému výskumu a vývoja.
ERAC opäť venoval pozornosť téme „open access“, ktorá sa stáva čoraz diskutovanejšou najmä v kontexte nových digitálnych technológií a prináša nové požiadavky na ochranu duševných práv, hľadanie zosúladenia s vydavateľmi vedeckých publikácií. 
Témou bola aj prezentácia EK v súvislosti s „2016 ERA Progress Report“. Bol predstavený zoznam indikátorov, ktoré majú tvoriť jadro EMM (ERA Monitoring Mechanism).
Holandské predsedníctvo predstavilo politiku výskumu a vývoja Holandska. Delegácia Slovenskej republiky a Malty predstavila svoje návrhy priorít v rámci nasledujúceho predsedníctva.
- 
6.   Prehľad prinesenej dokumentácie a miesto jej uloženia
Dokumentácia je umiestnená na Sekcii vysokých škôl, vedy a výskumu.

7.   Osobitne vyhodnotený očakávaný prínos ZPC

Výjazdové rokovanie Výboru pre Európsky výskumný priestor v rámci predsedníctva Holandska je potrebnou skúsenosťou pri príprave nastávajúceho predsedníctva Slovenskej republiky v budúcom polroku 2016.
Budúce rokovanie ERAC sa uskutoční v Bruseli 22. Apríla 2016.
8.    Spôsob zverejnenia výsledkov ZPC, prenos získaných informácií

Súhlasím so zverejnením správy na internete

Správu vypracoval: Ing. Jana Rovňanová, Mgr. Jana Gers
Dátum: 20. Január 2016
Správu schválil:  prof. Ing. Peter Plavčan, CSc.